SET ปิดพุ่ง 22 จุด ทะลุ 1,560 คาดหวังศก.ฟื้น ลุ้นพรุ่งนี้ทดสอบแนวต้าน 1,590
SET ปิดพุ่ง 22 จุด ทะลุ 1,560 คาดหวังศก.ฟื้น ลุ้นพรุ่งนี้ทดสอบแนวต้าน 1,590
10 มี.ค. 2564

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,573.05 จุด เพิ่มขึ้น 22.46 จุด (+1.45%) มูลค่าการซื้อขาย 107,925.07 ล้านบาท
10 หุ้นดันดัชนีวันนี้

นายสุโชติ ถิรวรรณรัตน์ ผู้จัดการฝ่ายวิจัย บล.เคจีไอ (ประเทศไทย) กล่าวว่า ตลาดหุ้นไทยวันนี้ปรับตัวขึ้นได้ดีกว่าคาด ดัชนีฯสามารถทะลุแนวต้านสำคัญที่ 1,560 จุด หลัก ๆ มาจากเรื่องเม็ดเงินกระตุ้นเศรษฐกิจของสหรัฐฯที่ทำให้เกิดความคาดหวังการฟื้นตัวเศรษฐกิจ และสามารถไปชดเชยการปรับตัวขึ้นของอัตราผลตอบแทนพันธบัตร (Bond yield) สหรัฐฯได้ ส่งผลให้ตลาดหุ้นในภูมิภาคเอเชียวันนี้ต่างก็ปรับตัวขึ้นกันเช่นเดียวกับตลาดหุ้นไทย
ทั้งนี้ ตลาดบ้านเราถือว่าดี เพราะจากที่มีการสวิตซ์การลงทุนจากกลุ่มเทคโนโลยี โยกไปลงทุนหุ้นที่ได้รับผลกระทบจากการแพร่ระบาดไวรัสโควิด-19 ในช่วงก่อนหน้านี้ อย่างหุ้นในกลุ่มท่องเที่ยว และสินค้าโภคภัณฑ์ ซึ่งทั้งสองกลุ่มนี้ก็เหมาะลงทุนในไทย ซึ่งไทยก็มีปัจจัยบวกจากมาตรการคลายล็อกดาวน์ที่ออกมาเรื่อย ๆ  ส่งผลบวกต่อกลุ่มท่องเที่ยวด้วย
แนวโน้มการลงทุนในวันพรุ่งนี้ (11 มี.ค.) นายสุโชติ กล่าวว่า ตลาดคงจะแกว่ง Sideway up ได้หลังจากทะลุแนวต้านสำคัญ 1,560 จุด ทำให้มีโอกาสที่จะขึ้นทดสอบแนวต้านถัดไปที่ 1,590 จุด ส่วนแนวรับให้ไว้ที่ 1,560 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
CPALL มูลค่าการซื้อขาย 4,157.59 ล้านบาท ปิดที่  68.00 บาท เพิ่มขึ้น 2.50 บาท
OR มูลค่าการซื้อขาย 3,913.44 ล้านบาท ปิดที่ 30.50 บาท เพิ่มขึ้น 0.75 บาท
PTT มูลค่าการซื้อขาย 3,289.20 ล้านบาท ปิดที่ 41.50 บาท เพิ่มขึ้น 0.25 บาท
KBANK มูลค่าการซื้อขาย 3,083.29 ล้านบาท ปิดที่ 149.50 บาท เพิ่มขึ้น 1.50 บาท
AOT มูลค่าการซื้อขาย 3,028.72 ล้านบาท ปิดที่ 68.50 บาท เพิ่มขึ้น 0.50 บาท